
Жисмоний тарбия ва спорт соҳасига катта эьтибор қаратилаётганлиги 
юртимизда спорт турлари бўйича янги чемпионлар етишиб чиқишига ҳамда 
спортчиларимиз Осиё ва жаҳонда юртимиз байроғини юқори кўтаришларига 
муҳим омил бўлиб хизмат қилмоқда. Мамлакатимиз аҳолисини ярмидан 
кўпроғини ташкил этувчи ёшларга, қолаверса бутун аҳолимиз яратилаётган 
кенг шароит ва қулайликлар, уларнинг замонавий билим олиши ва 
саломатлигини мустаҳкамлаш бўйича қабул қилинаётган давлат дастурлари, 
қарор ва фармонлари мақсадли режаларни амалга оширишга катта замин 
яратмоқда. 

Функционал кўпкураш (кроссфит) — бу кўп энергия талаб қилувчи, кўп 
бўғимли ҳаракатлардан фойдаланадиган спорт тури булиб, у эркин 
оғирликдаги машқлар, шахсий тана оғирлиги билан машқлар, циклик 
(кардио) машқлардан фойдаланган ҳолда махсус тузилган комплекслар 
тўпламларини бирлаштириб, бир вақт давомида узулуксиз бажаришларни ўз 
ичига олади. 

Ушбу спорт турининг асосий вазифаси — тананинг турли тизимларини 
жадал ривожлантириш ва умумий соғликни мустаҳкамлашдан иборат. 
Қолаверса, комбинациялашган машқлар иштирокчиларни чиниқтириш, 
уларни чидамлилик даражасини ошириш, жисмоний имкониятларини ҳар 
қандай юкламага мослаштириш ҳисобланади. [1,2] 

Машклар комплексларини ишлаб чиқишнинг асоси бу кӱп 
фунционаллик тамойилидир, бу эса тананинг барча функцияларини рақобат 
йули билан ишлатиш ва жисмоний жиҳатдан энг яхши тайёрланган 
спортчиларни аниқлаш имконини беради. Жисмоний қобилиятларни ошириш 
ва ривожлантириш ҳамда ҳар қандай ҳолатларга мослаштириш қобилияти 
функционал ҳар қандай шароитларда, ҳар қандай южкламаларга 
мослашувчанлик функционал афзаллигидир. Фукционал кўпқирралилик 
кўникмаларга эришиш орқали зарур бўлган бошка барча спорт турлари учун 


ҳам фойдали бўлади. 

Асосий кисм. Функционал купкурашдаги (кроссфит) машкларнинг 
асосий кӱп қисми ҳаракатларга асосланган бўлиб, уларнинг 
характеристикаси кундалик ҳаётда инсон томонидан амалга ошириладиган 
табиий ҳаракатлардир. 

Ушбу ҳаракатларга мисол қилиб: 

• Ўтириб-туришлар; 

® Жисмларни кўтариш; 

® Қўлларда ерга таяниб букиб ёзиш; 

® Тортишлар; 

• Даст кўтаришларни келтириш мумкин. 

Функционал ҳаракатлар давомида кўп мушак бўғимлари иштирок этса 
мураккаб ёки кўп қисмли деб айтилади. Бундай ҳаркатлар инсон томонидан 
ӱз танасининг ҳолатини ўзгартириш ва ҳар қандай предметларни ташиш 
(кўчириш) учун табиий ва самарали ишлатилади. Шу билан бирга, 
функционал ҳаракатларнинг энг муҳим жиҳати шундаки, улар катта 
оғирликларни узоқ масофаларга кўчиришга ва тезда бажаришга имкони 
беради. Ушбу учта (оғирлик, масофа ва тезлик) атрибутнинг комбинацияси 
туфайли ушбу ҳаракатлар юкори қувватни ишлаб чиқариш учун ноёб тарзда 
мос келади. 

Ушбу спорт тури шуғулланувчилардан асосан чидамлилик, тезкорлик 
ва куч сифатларини талаб этадиган асосан яккалик спорт тури ҳисобланади. 

Фукционал купкураш (кроссфит) машғулотлари бутун тана аьзоларини 
назорат қилиш орқали динамик ва статик юкламаларга нисбатан 
қобилиятини оширади. Тўғри тузилган ўқув комплекслари эса куч, тана 
оғирлиги ва эгилувчанлик сифатларини ўзаро нисбатини таьминлайди.[3] 

Ушбу спорт туридаги ёшга боғлиқ чекловларга келадиган бўлсак, 
соғлилик ҳолати ва жисмоний тайёргарлик даражаси эьтиборга олинади. 
Яъни агар соғлиғидан шикоятлари бўлмаса, ёш болалар 12 ёшдан бошлаб 


шуғулланиши мумкин. Еши кексаларга эса соғлиғидан шикояти бўлмай 

Узини яхши хис килса ва айрим харакатлардан чекланишлар булмаса хамда 
оддий машкларни бемалол бажара олсагина тавсия этилади. Ушбу спорт 
туридаги яна бир муҳим бир жиҳатни шундаки, шуғулланувчиларни ҳар хил 
жисмоний тайёргарликка эга эканлигини инобатга олган ҳолда машғулот 
жараёнидаги юкламалар уларга мослаштирилади 
(масштаблаштирилади) [4,5] 

Хулоса. Юқори натижаларга эришиш учун шуғулланувчи ўз 
аклидрокига ва малакали мураббийнинг маслаҳатларига риоя қилиши керак. 
Мураббийлар ва спортчилар бошлаган машғулотида ўзгаришлар қилишдан 
куркмасликлари керак. Агар хавф туғдирадиган вазият пайдо бўлса спортчи 
ва мураббий машғулотни вақтида тугатиши ёки юкламани тўғри 
ўзгартириши керак. 

Ҳар бир янги бошловчилар учун иккита омилни масштаблаштириш 
талаб қилинади, булар: 

® Интенсивлик; 

® Хажм. 

Янги бошловчилар учун икки ҳафта давомида иккибаравар 
интенсивлик ёки ҳажмини камайтириш оқилона усулдир. Спортчини 
ривожланишига қараб интенсивлиги ва ҳажми келгуси ҳафталар, ойлар ва 
йиллар давомида аста-секин оширилиши мумкин. 

Шундай қилиб, функционал купкураш (кроссфит) спорт турини 
организмнинг барча жисмоний имкониятларини ривожлантиришга ҳамда ҳар 
қандай мақсадларга эришишга имкон берувчи универсал спорт тури деб 


ҳисоблаш мумкин. 

